GOSPIĆ- S područja Ličko-senjske županije u posljednja 24 sata sedam je novooboljelih osoba od COVID-19, 13 osoba je izliječeno te je jedna osoba preminula. Po dvije oboljele osobe su s područja Gospića, Otočca i Lovinca, jedna oboljela osoba je s područja Brinja. U tijeku je epidemiološka obrada kontakata oboljelih osoba. Na Covid odjelu OB Gospić preminula je jedna ženska osoba (1936.) s područja Otočca. Od COVID-19 s područja Ličko-senjske županije ukupno je oboljelo 4489 osoba od čega je 68 aktivnih slučaja, 146 osoba je preminulo te je ukupno izliječeno 4275 osoba. Na liječenju na Covid odjelu OB Gospić trenutno se nalazi 28 osoba. U posljednja 24h provedeno testiranje nad 70 osoba. Na području PU ličko-senjske aktivno je 197 mjera samoizolacije.